**The Developing learning achievements on reading and writing basic words of grade 5 students by using learning activities with mixed media**

Chonticha Kumnoun[[1]](#footnote-1), Prasopsuk Ritthidet[[2]](#footnote-2) & Chompoonut Mekmuangthong[[3]](#footnote-3)

|  |  |  |  |
| --- | --- | --- | --- |
| Received | Reviewed | Revised | Accepted |
| 27/07/2022 | 28/07/2022 | 02/08/2022 | 05/08/2022 |

**Abstract**

The objective of this research is 1) To develop learning activities using mixed media on reading basic words, grade 5, with the rights according to the 80/80 criteria. 2) To compare the reading and writing abilities of basic Thai words of grade 5 students before and after school by using learning activities using mixed media3) To compare the ability to write difficult Thai words of grade 5 students before and after school. by using learning activities using mixed media 4) To compare the reading and writing abilities of difficult Thai words of grade 5 students before and after school. by using mixed media learning activities 5) To study the satisfaction of grade 5 students towards learning activities using mixed media. writing basic Thai words The samples were obtained by Cluster Random Sampling. The research instruments were 1) a survey of basic Thai words using the Pati language learning form 2) 9 plans for learning to write basic words, taking 12 hours, 2) a test to measure the ability to write basic words, type Choose 4 options, 20 questions. ) A questionnaire to measure the students' satisfaction with the learning activities using mixed media. The three-level estimation scale type, 15 items. The statistics used in the data analysis were percentage, mean, standard deviation and t-test (Dependent samples).

The results of the research showed that 1) the basic vocabulary in the lessons from the Pati language textbooks Primary school grade 3, semester 2, total 92 words. 2) A learning management plan for developing basic reading and writing abilities of grade 5 students by using a mixed media learning activity. efficiency 84.6 3) Students have higher ability to write basic words after class than before. with statistical significance at the .01 level. 4) The satisfaction of Prathomsuksa 5 students towards learning the learning activities using mixed media was mean ( = 4.51at a high level).

**Keywords :** reading and writing ability, basic words, and mixed media learning activities

**การพัฒนาผลสัมฤทธิ์ทางการเรียนรู้เรื่องการอ่านและการเขียนคำพื้นฐานของนักเรียนชั้นประถมศึกษาปีที่5 โดยใช้กิจกรรมการเรียนรู้ร่วมกับสื่อประสม**

ชลธิชา คำนวน[[4]](#footnote-4), ประสพสุข ฤทธิเดช[[5]](#footnote-5) และชมพูนุท เมฆเมืองทอง[[6]](#footnote-6)

**บทคัดย่อ**

การวิจัยในครั้งนี้มีวัตถุประสงค์ 1)เพื่อพัฒนาการจัดกิจกรรมการเรียนรู้โดยใช้สื่อประสมเรื่องการอ่านคำพื้นฐานชั้นประถมศึกษาปีที่ 5 โดยมีสิทธิภารตามเกณฑ์80/80 2)เพื่อเปรียบเทียบความสามารถการอ่านและการเขียนคำพื้นฐานภาษาไทยของนักเรียนชั้นประถมศึกษา ปีที่ 5 ก่อนเรียนกับหลังเรียน โดยใช้กิจกรรมการเรียนรู้ร่วมกับสื่อประสม ะสม 3)เพื่อเปรียบเทียบความสามารถการเขียนคำพื้นฐานภาษาไทยของนักเรียนชั้นประถมศึกษา ปีที่ 5 ก่อนเรียนกับหลังเรียน โดยใช้กิจกรรมการเรียนรู้ร่วมกับสื่อประสม4)เพื่อเปรียบเทียบความสามารถการอ่านและการเขียนคำพื้นฐานภาษาไทยของนักเรียนชั้นประถมศึกษา ปีที่ 5 ก่อนเรียนกับหลังเรียน โดยใช้กิจกรรมการเรียนรู้ร่วมกับสื่อประสม5 )เพื่อศึกษาความพึงพอใจของนักเรียนชั้นประถมศึกษาปีที่ 5 ที่มีต่อโดยใช้กิจกรรมการเรียนรู้ร่วมกับสื่อประสม การเขียนคำพื้นฐานภาษาไทย ซึ่งกลุ่มตัวอย่างได้มาโดยการสุ่มแบบกลุ่ม (Cluster Random Sampling) เครื่องมือที่ใช้ในการวิจัย ได้แก่ 1) แบบสำรวจคำพื้นฐานภาษาไทยใช้แบบเรียนภาษาพาที 2) แผนการจัดการเรียนรู้การเขียนคำพื้นฐาน จำนวน 9 แผน ใช้เวลา 12 ชั่วโมง 2) แบบทดสอบวัดความสามารถการเขียนคำพื้นฐาน ชนิดเลือกตอบ 4 ตัวเลือก จำนวน 20 ข้อ 3) แบบสอบถามวัดความพึงพอใจของนักเรียนที่มีต่อกิจกรรมการเรียนรู้ร่วมกับสื่อประสม ชนิดมาตราส่วนประมาณค่า 5 ระดับ จำนวน 15 ข้อ สถิติที่ใช้ในการวิเคราะห์ข้อมูล คือ ค่าร้อยละ ค่าเฉลี่ย ค่าส่วนเบี่ยงเบนมาตรฐานและ t-test (Dependent samples)

ผลการวิจัยพบว่า 1) คำศัพท์พื้นฐานในบทเรียนจากหนังสือเรียนภาษาพาที ชั้นประถมศึกษา ปีที่ 3 ภาคเรียนที่ 2 มีจำนวน 92 คำ 2) แผนการจัดการเรียนรู้การพัฒนาความสามารถการอ่านและการเขียนคำพื้นฐานของนักเรียนชั้นประถมศึกษาปีที่ 5 โดยกิจกรรมเรียนรู้แบบสื่อประสม มีประสิทธิภาพ 84.6 3) นักเรียนมีความสามารถในการเขียนคำพื้นฐานหลังเรียนสูงกว่าก่อนเรียน อย่างมีนัยสำคัญทางสถิติที่ระดับ .05 4) ความพึงพอใจของนักเรียนชั้นประถมศึกษาปีที่ 5 ที่มีต่อการเรียนรู้การจัดกิจกรรมการเรียนรู้แบบใช้สื่อประสม มีค่าเฉลี่ย ( = 4.51อยู่ในระดับมาก)

**คำสำคัญ :** ความสามารถการอ่านและการเขียน, คำพื้นฐาน, และกิจกรรมการเรียนรู้โดยใช้สื่อประสม

**บทนำ**

การเขียนและการอ่านนับว่าเป็นเครื่องมือที่สำคัญในการถ่ายทอดมรดกทางวัฒนธรรมของชาติ การเขียนจึงเป็นสื่อที่ช่วยให้บุคคลสามารถถ่ายทอดความรู้สึกนึกคิดของตนไปสู่คนอื่นได้อย่างเข้าใจ ตามพจนานุกรมฉบับราชบัณฑิตยสถาน (2546, น. 203) ได้ให้ความหมายของการเขียนว่า หมายถึง ขีดให้เป็นตัวหนังสือ หรือเลข ขีดให้เป็นเส้นหรือรูปต่าง ๆ วาด แต่งหนังสือ และ Ministry of Education (2008 : 54-55) ระบุมาตรฐานการเขียนดังนี้ ใช้กระบวนการเขียน เขียนสื่อสาร เขียนเรียงความ ย่อความ และเขียนเรื่องราวในรูปแบบต่าง ๆ เขียนรายงานข้อมูลสารสนเทศ และรายงานการศึกษาค้นคว้าอย่างมีประสิทธิภาพและมาตราฐานการอ่าน มาตรฐาน ท 1.1 ใช้กระบวนการอ่านสร้างความรู้และความคิดเพื่อนำไปใช้ตัดสินใจ แก้ปัญหาในการดำเนิน ชีวิต และมีนิสัยรักการอ่าน การอ่านเป็นทักษะสำคัญที่ช่วยปรับและขยายประสบการณ์ของมนุษย์ ทั้งยังช่วยให้สามารถใช้เวลาว่างให้เป็นประโยชน์ และสร้างความเพลิดเพลินจากหนังสือ เอกสาร สิ่งพิมพ์ต่าง ๆ ได้มากและเป็นที่ยอมรับโดยทั่วไปว่าความสำเร็จในการเรียนของเด็กส่วนใหญ่ขึ้นอยู่กับความสามารถในการอ่าน คืออ่านช้า ขาดความเข้าใจในการอ่าน และไม่สามารถจดจำเรื่องที่อ่านได้ ย่อมทำให้การเรียนวิชาต่าง ๆ ไม่ได้ผลไปด้วย ทำให้นักเรียนเกิดความเบื่อหน่ายวิตกกังวลหรือเกิดความท้อแท้ไม่อยากเรียนต่อไป การอ่าน จึงเป็นเครื่องมือที่นำไปสู่ความรู้ความเข้าใจในวิชาการต่างๆ ยิ่งไปกว่านั้น การอ่าน จะช่วยทำให้นักเรียนค้นหาความรู้เพิ่มเติมในสิ่งที่ตนอยากรู้ ขยายความรู้ให้กว้างขวางยิ่งขึ้น ฉะนั้น การอ่านจึงเป็นบันไดไปสู่ความสำเร็จอีกหลายด้าน Ministry of Education (2008 : 20)

การจัดการศึกษาตามหลักสูตรแกนกลางการศึกษาขั้นพื้นฐาน พุทธศักราช 2551 ได้เลือกกลุ่มสาระการเรียนรู้ภาษาไทยจากทั้งหมด 8 กลุ่มสาระ กลุ่มสาระการเรียนรู้ภาษาไทยมีทั้งหมด 5 สาระ ได้แก่ สาระการอ่าน การเขียน การฟัง การดู และการพูด หลักการใช้ภาษาไทย วรรณคดี และวรรณกรรม ในแต่ละกลุ่มสาระการเรียนรู้ได้กำหนดมาตรฐานการเรียนรู้ ตัวชี้วัด ส่วนเป้าหมายในการพัฒนาผู้เรียน และให้ผู้เรียนเกิดสมรรถนะสำคัญของผู้เรียน และคุณลักษณะอันพึงประสงค์ในการจัดการเรียนรู้ ครูผู้สอนต้องคำนึงถึงการจัดการเรียนรู้ที่มุ่งเน้นผู้เรียนเป็นสำคัญ คำนึงถึงความแตกต่างระหว่างบุคคล พัฒนาการทางสติสมอง และเน้นคุณธรรม จริยธรรม ค่านิยมที่พึงประสงค์ ใช้สื่อการเรียนรู้ แหล่งเรียนรู้ ภูมิปัญญาท้องถิ่น (Office of the Basic Education Commission, 2004 : 6)

พระราชบัญญัติการศึกษาแห่งชาติ พ.ศ. 2542 และที่แก้ไขเพิ่มเติม (ฉบับที่ 2) พ.ศ. 2545 พระราชบัญญัติระเบียบบริหารราชการกระทรวงศึกษาธิการ พ.ศ. 2546 และกฎกระทรวงแบ่งส่วนราชการ สํานักงานเลขาธิการสภาศึกษา กระทรวงศึกษาธิการ พ.ศ. 2546 ได้กําหนดให้สํานักงานเลขาธิการสภา การศึกษามีหน้าที่ในการพิจารณาเสนอแผนการศึกษาแห่งชาติที่บูรณาการศาสนา ศิลปะ วัฒนธรรม และกีฬา กับการศึกษาทุกระดับ และด้วยเหตุที่แผนการศึกษาแห่งชาติ ฉบับปรับปรุง (พ.ศ.2552-2559) จะสิ้นสุดใน ปี พ.ศ. 2559 ดังนั้น สํานักงานเลขาธิการสภาการศึกษาจึงได้จัดทําแผนการศึกษาแห่งชาติ พ.ศ. 2560- 2579 ซึ่งเป็นแผนระยะยาว 20 ปี เพื่อเป็นแผนแม่บทสําหรับหน่วยงานที่เกี่ยวข้องนําไปใช้เป็น กรอบแนวทางในการพัฒนาการศึกษาในช่วงระยะเวลาดังกล่าว ในการดําเนินการจัดทําแผนการศึกษาแห่งชาติ ได้ให้ความสําคัญกับการมีส่วนร่วมของทุกภาคส่วน เพื่อสร้างการรับรู้ ความเข้าใจ การยอมรับ และเข้ามามีส่วนร่วมในกระบวนการจัดทําแผนฯ เพื่อให้สามารถ ขับเคลื่อนแผนไปสู่การปฏิบัติได้อย่างมีประสิทธิภาพ โดยได้ศึกษาสภาวการณ์และบริบทแวดล้อมที่มี ผลกระทบต่อการพัฒนาการศึกษาของประเทศ ทั้งด้านความก้าวหน้าของเทคโนโลยีดิจิทัลแบบก้าวกระโดดที่ ส่งผลต่อระบบเศรษฐกิจและสังคมของประเทศ ภูมิภาค และโลก การเปลี่ยนแปลงโครงสร้างประชากรไปสู่ สังคมสูงวัย และทักษะของประชากรในศตวรรษที่ 21 ที่ทั่วโลกต่างต้องเผชิญกับความท้าทายและมุ่งพัฒนา ประเทศไปสู่การพัฒนาเศรษฐกิจและสังคมยุค 4.0 และนําผลการติดตามประเมินแผนการศึกษาแห่งชาติ พ.ศ. 2552-2559 ซึ่งครอบคลุมประเด็นที่เกี่ยวกับบริบทการจัดการศึกษา โอกาสทางการศึกษา คุณภาพ การศึกษา ประสิทธิภาพการจัดการเรียนการสอน การบริหารจัดการสถานศึกษา และการใช้จ่ายงบประมาณ รวมทั้งการพัฒนาการศึกษากับขีดความสามารถในการแข่งขันของประเทศ นอกจากนี้ ยังได้ศึกษาปัญหาและ ความท้าทายของระบบการศึกษา ทั้งที่เกิดจากปัญหาของระบบการศึกษา และจากสภาวการณ์ของโลกที่ ประเทศต้องเผชิญ เพื่อนํามากําหนดแนวคิดของการจัดการศึกษา วิสัยทัศน์ วัตถุประสงค์ เป้าหมายการพัฒนา การศึกษา บทบาทของผู้มีส่วนเกี่ยวข้อง ยุทธศาสตร์ เป้าหมาย ตัวชี้วัด และแนวทางการพัฒนา รวมทั้ง โครงการเร่งด่วนที่สําคัญ และการขับเคลื่อนแผนการศึกษาแห่งชาติสู่การปฏิบัติ

การวิจัยครั้งนี้ผู้วิจัยใช้หลักตามหลักสูตรแกนกลางการศึกษาขั้นพื้นฐาน พุทธศักราช 2551 กลุ่มสาระการเรียนรู้ภาษาไทยได้กำหนดสาระ และมาตรฐานการเรียนรู้ ไว้ 5 สาระการเรียนรู้ และ 5 มาตรฐานการเรียนรู้ในส่วนของสาระการเขียน คือ มาตรฐาน ท 1.2 การเขียนเป็นการใช้กระบวนการเขียนสื่อสาร เขียนเรียงความ ย่อความ และเขียนเรื่องราวในรูปแบบต่าง ๆ เขียนรายงานข้อมูลสารสนเทศ และรายงานการศึกษาค้นคว้าอย่างมีประสิทธิภาพ (Ministry of Education, 2008 : 1-9)

สภาพปัญหาของการจัดการเรียนรู้ของกลุ่มสาระการเรียนรู้ภาษาไทยในระดับชั้นประถมศึกษาปีที่ 5 โรงเรียนบ้านหนองหินและโรงเรียนในศูนย์พัฒนาคุณภาพการศึกษาโคกก่อ หนองโน ในปัญหาที่พบพบหลายด้านโดยเฉพาะด้านการอ่านและการเขียนที่เป็นสาเหตุสำคัญของนักเรียนในการเรียนการสอนปัญหาหลัก ซึ่งมีเกณฑ์ที่อยู่ในระดับที่ต่ำเมื่อเทียบกับเกณฑ์ที่สำนักงานเขตพื้นที่การศึกษาทำการทดสอบการอ่านและการเขียนของเด็ก เกิดจากนักเรียนมีสมาธิสั้นในการอ่านและขาดความสามารถในการเขียนคำยากนักเรียนบางคนมีปัญหาในการอ่านที่แตกต่างกันเช่น บางคนอ่านได้แต่ไม่สามารถเขียนได้นักเรียนบางคนเขียนไม่ได้และอ่านไม่ได้เลยบางคนขาดความมั่นใจในการอ่านบางคนไม่สามารถออกเสียงหรือสะกดได้ตามมาตราตัวสะกดทั้งหมดนี้จึงเป็นสาเหตุในการเขียนและการอ่านของนักเรียนทำให้นักเรียนไม่สามารถพัฒนาต่อเนื่องในการอ่านการเขียนได้เนื่องจากไม่กล้าที่จะเขียนหรือไม่กล้าที่จะอาจเพราะ เพราะว่าผิด ขาดความเชื่อมั่นในตัวเองหากครูให้ทำกิจกรรมหรือเขียนตามคำบอกมักจะกลัวตัวเองเขียนผิดและไม่กล้าที่จะเขียนทำให้ได้คะแนนน้อยและมีปมด้อย และทำให้นักเรียนสามารถเรียนได้ช้ากว่าเพื่อนในระดับ

จากปัญหาดังกล่าว และไม่สามารถเขียนคำศัพท์ดังกล่าวได้ เพราะเกิดจากการไม่สนใจเรียนในห้องเรียน และพื้นฐานที่ปรากฏในแบบเรียนภาษาพาที ชั้นประถมศึกษาปีที่ 5 ในภาคเรียนที่ 2 ปีการศึกษา 2562 มีหน่วยการเรียนรู้ ดังนี้ 1) ก้าวให้ไกลไปให้ถึง 2) ชีวิตมีค่า 3) ปลอดภัยไว้ก่อน 4) หน้าต่างเปิดกว้าง5) ภาษาจรรโลงใจ 6) สายน้ำ สายชีวิต 7) รู้ไว้ได้ประโยชน์ 8) แรงกระทบ 9) วิถีไทย มีจำนวนทั้งหมด 92 คำ เป็นคำศัพท์ในบทเรียนทั้ง 8 หน่วยการเรียนรู้ โดยจัดเป็นกลุ่มคำยาก ซึ่งได้ใช้เครื่องมือการวิจัยในการสำรวจในบทที่ 3 ด้วยสภาพปัญหาการอ่าน และเขียนคำยากของนักเรียนไม่ผ่านเกณฑ์ร้อยละ 80 ทำให้นักเรียนชั้นประถมศึกษาปีที่ 5 ไม่เข้าใจความหมายของคำศัพท์ และอ่านประโยคอ่านข้อความ อ่านเรื่องราวที่มีคำยากเหล่านี้ปรากฏอยู่ส่งผลให้การทดสอบความสามารถการอ่าน และเขียนคำยากอยู่ในเกณฑ์ที่ต่ำ

สภาพการจัดการเรียนการสอนการอ่าน และการเขียนกลุ่มสาระการเรียนรู้ภาษาไทย ชั้นประถมศึกษาปีที่ 5 ดังได้กล่าวมาข้างต้นผู้วิจัยได้ศึกษาแนวทางการแก้ไขปัญหาการอ่าน และการเขียนจากนักวิชาการในประเทศไทย และต่างประเทศพบว่าการเรียนการสอนการอ่านคำศัพท์เกี่ยวกับการอ่านคำศัพท์ได้ใช้วิธีการสอนโดยใช้สื่อประสม ที่พัฒนาขึ้นมาโดยพัฒนาขึ้นมาโดย Rodpothong, S.(1998 : 25 - 33) ได้กล่าวถึงการการสร้างสื่อประสม มี 7 ขั้น ดังนี้ 1) ขั้นกำหนดหัวเรื่อง 2) ขั้นวิเคราะห์3) ขั้นออกแบบ 4) ขั้นพัฒนา 5) ขั้นสร้าง 6) ขั้นประเมิน 7) นำออกเผยแพร่ และมีขั้นตอนการใช้สื่อประสมดังนี้ 1) ขั้นนำสู่บทเรียน 2) ขั้นดำเนินการสอนหรือประกอบกิจกรรมการเรียน 3) ขั้นวิเคราะห์และฝึกปฏิบัติ 4) ขั้นสรุปบทเรียน 5) ขั้นประเมินผู้เรียน นักเรียนในกลุ่มช่วยกันตอบคำถามของครู และในการสอนแบบสื่อประสม ที่เกี่ยวกับเรื่องการอ่านจะสอนเกี่ยวกับเรื่องการอ่านออกเสียงคำศัพท์ การสะกดคำ โดยเปิดโอกาสให้นักเรียนอ่านออกเสียงจะทำให้นักเรียนมีความสามารถในการเขียน และมีความคล่องแคล่วในการอ่าน ด้วยวิธีการสอนแบบสื่อประสม เป็นการสอนที่นำไปใช้เพื่อแก้ไขปัญหาการอ่าน และการเขียนคำพื้นฐานได้ และเพื่อให้การแก้ไขปัญหาการอ่าน และการเขียนให้มีประสิทธิภาพมากยิ่งขึ้น จึงควรใช้แบบฝึกเป็นสื่อการเรียนการสอนประกอบด้วย และการวิจัยครั้งนี้

จากสภาพปัญหาการเขียนคำพื้นฐานที่ผู้วิจัยได้นำเสนอในบริบทของโรงเรียนบ้านหนองหิน และได้เสนอแนวทางการแก้ไขปัญหาโดยใช้วิธีการสอนโดยใช้สื่อประสม สามารถนำไปแก้ไขปัญหาการอ่าน และเขียนคำยากได้ ดังนั้น ทำให้ผู้วิจัยสนใจศึกษาเรื่อง การพัฒนากิจกรรมการเรียนรู้การเขียนคำยากของนักเรียนชั้นประถมศึกษาปีที่5 โดยใช้สื่อประสม เพื่อพัฒนาความสามารถในการเขียนและการอ่านของผู้เรียนให้ดียิ่งขึ้น

**วัตถุประสงค์การวิจัย**

1. เพื่อพัฒนาการจัดกิจกรรมการเรียนรู้โดยใช้สื่อประสมเรื่องการอ่านคำพื้นฐานชั้นประถมศึกษาปีที่5โดยมีสิทธิภารตามเกณฑ์ 80/80

2.เพื่อเปรียบเทียบความสามารถการอ่านและการเขียนคำยากภาษาไทยของนักเรียนชั้นประถมศึกษา ปีที่ 5 ก่อนเรียนกับหลังเรียน โดยใช้กิจกรรมการเรียนรู้สื่อประสม

3. เพื่อศึกษาความพึงพอใจของนักเรียนชั้นประถมศึกษาปีที่ 5 ที่มีต่อการจัดกิจกรรมการเรียนรู้โดยใช้สื่อประสม การเขียนคำพื้นฐานภาษาไทย

**สมมติฐานการวิจัย**

1. นักเรียนชั้นประถมศึกษาปีที่ 5 มีความสามารถการอ่านคำพื้นฐาน หลังเรียน

สูงกว่าก่อนเรียน โดยใช้กิจกรรมการเรียนรู้ร่วมกับสื่อประสม

1. นักเรียนชั้นประถมศึกษาปีที่ 5 มีความสามารถการเขียนคำพื้นฐาน หลังเรียน

สูงกว่าก่อนเรียน โดยใช้กิจกรรมการเรียนรู้ร่วมกับสื่อประสม

**ขอบเขตการวิจัย**

ประชากร ได้แก่ นักเรียนระดับชั้นประถมศึกษาปีที่ 5 ภาคเรียนที่ 2 ปีการศึกษา 2564 ทั้งหมด 9 โรงเรียน ในศูนย์พัฒนาคุณภาพการศึกษาโคกก่อหนองโน ได้แก่ โรงเรียนบ้านหนองโนอีดำ โรงเรียนบ้านนานกเขียน โรงเรียนบ้านหัวช้างหนองแสงง โรงเรียนบ้านกุดแคน โรงเรียนบ้านโคกก่อ โรงเรียนบ้านหนองโจด โรงเรียนบ้านหนองหิน โรงเรียนบ้านภูดิน และโรงเรียนบ้านสมศรี จำนวน 85 คน

กลุ่มตัวอย่าง ได้แก่ นักเรียนชั้นประถมศึกษาปีที่ 5 ภาคเรียนที่ 2 ปีการศึกษา 2564 จำนวน 13 คน ของโรงเรียนบ้านหนองหิน ตำบลโคกก่อ อ.เมือง จ.มหาสารคาม กลุ่มตัวอย่างได้มาโดยการสุ่มแบบกลุ่มโดยใช้โรงเรียนเป็นหน่วยสุ่ม (Cluster Random Sampling)

ด้านตัวแปรที่ศึกษา

ตัวแปรต้น : การจัดกิจกรรมการเรียนรู้โดยใช้เทคนิคสื่อประสม

ตัวแปรตาม:

1. ความสามารถในการอ่านคำพื้นฐานภาษาไทย
2. วามสามารถในการเขียนคำพื้นฐานภาษาไทย

2. ความพึงพอใจต่อการจัดกิจกรรมการเรียนรู้

**ระยะเวลา**

ภาคเรียนที่ 2 ปีการศึกษา 2564

**สถานที่วิจัย**

สถานที่วิจัยคือโรงเรียนบ้านหนองหิน ตำบลโคกก่อ อำเภอเมือง จังหวัดมหาสารคาม

5.5 กรอบเนื้อหา

การวิจัยครั้งนี้ โดยใช้เนื้อหาตามหลักสูตรแกนกลางการศึกษาขั้นพื้นฐาน พุทธศักราช 2551 กลุ่มสาระการเรียนรู้ภาษาไทย ชั้นประถมศึกษาปีที่ 5 สาระที่ 1 : การอ่าน มาตรฐาน ท 1.1 : ใช้กระบวนการอ่านสร้างความรู้และความคิดไปใช้ตัดสินใจ แก้ปัญหาและสร้างวิสัยทัศน์ในการดำเนินชีวิต และมีนิสัยรักการอ่าน เนื้อหาดังนี้ เรื่องสั้น นิทาน บทความ บทโฆษณา ข่าวและวรรณคดี สาระที่ 2 การเขียน มาตรฐาน ท 2.1 ใช้กระบวนการเขียนสื่อสาร เขียนเรียงความ ย่อความ และเขียนเรื่องราวในรูปแบบต่าง ๆ เขียนรายงานข้อมูลสารสนเทศ และรายงานการศึกษาค้นคว้าอย่างมีประสิทธิภาพ

**ระเบียบวิธีวิจัย**

การวิจัยครั้งนี้ใช้แบบแผนการทดลองแบบกลุ่มเดียว One Group Pre- test - Post-test Design โดยมีลักษณะการทดลอง ดังตารางที่ 3 (Worakam, P., 2015)

ตารางที่ 4.1

*แบบแผนการทดลองแบบ One Group* Pre- test - Post-test Design

|  |  |  |  |
| --- | --- | --- | --- |
| กลุ่ม | ทดสอบก่อนเรียน | สิ่งทดสอบ | ทดสอบหลัง |
| E | O1 | X | O2 |

สัญลักษณ์ที่ใช้ในรูปแบบการวิจัย

E หมายถึง กลุ่มทดลอง

O1 หมายถึง ทำการสังเกตหรือการวัดตัวแปรตามก่อนทำการทดลอง

X หมายถึง การพัฒนาความสามารถในการอ่านจับใจความ โดยใช้เทคนิค 5W1H

O2 หมายถึง ทำการสังเกตหรือการวัดผลตัวแปรตามหลังทำการทดลองและทำการเปรียบเทียบผลการวัดก่อนกับหลังการทดลอง

**ผลการวิจัย**

จากการวิจัยเรื่องการพัฒนากิจกรรมการเรียนรู้การอ่านและการเขียนคำพื้นฐาน

โดยใช้สื่อประสม ของนักเรียนชั้นประถมศึกษาปีที่ 5 ผลดังนี้

5.1.1 คำศัพท์คำพื้นฐานในบทเรียนจากหนังสือเรียนภาษาพาที ชั้นประถมศึกษาปีที่ 5 ภาคเรียนที่ 2 มีจำนวน 92 คำ

5.1.2 การจัดการเรียนรู้พัฒนาความสามารถการเขียนคำพื้นฐานในภาษาไทย โดยใช้กิจกรรมการเรียนรู้ ชั้นประถมศึกษาปีที่ 5 มีประสิทธิภาพ 84.6/85.1

5.1.3 นักเรียนชั้นประถมศึกษาปีที่ 5 ที่เรียนโดยใช้กิจกรรมการเรียนรู้แบบใช้สื่อประสมกลุ่มสาระการเรียนรู้ภาษาไทย มีค่าเฉลี่ยแบบทดสอบวัดความสามารถทางการเรียนหลังเรียนสูงกว่าก่อนเรียนอย่างมีนัยสำคัญทางสถิติที่ระดับ .05

5.1.4 นักเรียนชั้นประถมศึกษาปีที่ 5 ที่เรียนโดยใช้กิจกรรมการเรียนรู้แบบบ้สื่อปราม กลุ่มสาระการเรียนรู้ภาษาไทย มีความพึงพอใจใจต่อการเรียนโดยเฉลี่ย  และค่า S.D. = 0.38

**อภิปรายผลการวิจัย**

การพัฒนากิจกรรมการเรียนรู้การอ่านและการเขียนคำพื้นฐานโดยใช้สื่อประสม ของนักเรียนชั้นประถมศึกษาปีที่ 5 มีประเด็นที่น่าสนใจที่ควรนำมาอภิปรายผลดังนี้

1. แผนการจัดการเรียนรู้ภาษาไทยด้านการเขียนคำพื้นฐานภาษาไทย ของประถมศึกษาปีที่ 5 โดยใช้กิจกรรมการเรียนรู้แบบ ใช้สื่อประสมที่ผู้วิจัยสร้างขึ้น มีประสิทธิภาพเท่ากับ84.6/85.1ซึ่งหมายความว่านักเรียนที่เรียนด้วยแผนการเรียนรู้ที่สร้างขึ้นแล้วและทำแบบทดสอบย่อยจำนวน 9 ชุด และทำแบบทดสอบหลังเรียนคะแนนเฉลี่ย 85.1แสดงว่าแผนการจัดการเรียนรู้ที่สร้างขึ้นมีประสิทธิภาพที่ดีและทำให้นักเรียนมีพัฒนาการการเรียนรู้ในระหว่างเรียนเละหลังเรียนอยู่ในระดับที่พอใจ แสดงว่าแผนการเรียนรู้ที่สร้างขึ้นได้ผ่านกระบวนการสร้างอย่างมีระบบและวิธีการสร้างอย่างเหมาะสม โดยผู้วิจัยได้เริ่มจากการศึกษาเอกสาร คู่มือ ตำรา พจนานุกรมและหนังสือเรียนที่เกี่ยวข้องกับรายวิชาภาษาไทยและวิเคราะห์มาตรฐานการเรียนรู้ดำเนินการสร้างตามหลักสูตรกรมวิชาการ Ministry of Education (2008 : 12) และศึกษาเกี่ยวกับวิธีการเขียนแผนการจัดการเรียนรู้ การจัดกิจกรรมการเรียนรู้แบบใช้สื่อประสม กำหนดรูปแบบการเขียนแผนการจัดการเรียนรู้และดำเนินการจัดการเขียนแผน โดยคำนึงถึงความสำคัญของผู้เรียนในสิ่งที่จะได้รับจากการเรียนรู้ สาระสำคัญสาระการเรียนรู้แนวทางการจัดกิจกรรมโดยเน้นผู้เรียนเป็นสำคัญ ซึ่งแผนการจัดการเรียนรู้ได้ผ่านการประเมินและผ่านการตรวจสอบคุณภาพและความเหมาะสมจากผู้เชี่ยวชาญเพื่อตรวจพิจารณาแก้ไขให้ถูกต้องทั้งด้านเนื้อหาจุดประสงค์การเรียนรู้ภาษาเวลาที่ใช้ในการจัดกิจกรรมช่วยให้มีความมั่นใจในตนเองมากยิ่งขึ้น ทำให้การเรียนการสอนมีความเข้าใจง่ายยิ่งขึ้นและการจัดกิจกรรมควรเป็นไปตามขั้นตอนทำให้นักเรียนเกิดการเรียนรู้ได้อย่างรวดเร็ว

2. นักเรียนชั้นประถมศึกษาปีที่ 5 ที่เรียนด้วยกิจกรรมการเรียนรู้แบบใช้สื่อประสม มีความสามารถในการเขียนคำยากภาษาไทยหลังเรียนสูงกว่าก่อนเรียน อย่างมีนัยสำคัญทางสถิติที่ระดับ .05

จากวิจัยครั้งนี้พบว่ากิจกรรมการเรียนแบบใช้สิ่อประสม สามารถช่วยพัฒนาความสามารถในการเขียนภาษาไทยของนักเรียนได้ดีขึ้น ทั้งนี้เพราะกระบวนการทำงานเป็นกลุ่มสามารถช่วยพัฒนาความสามารถในการเขียนของแต่ละคนให้มีประสิทธิภาพที่ดียิ่งขึ้น ทำให้ผลงานการเขียนของนักเรียนแต่ละคนมีประสิทธิภาพมากขึ้น ด้วยเหตุมาจากการที่นักเรียนที่เป็นกลุ่มเรียนเก่งช่วยเพื่อนในการพัฒนาความสามารถด้านการเขียน เพื่อพัฒนา แก้ไขและปรับปรุงผลงานการด้านการเขียนให้ดียิ่งขึ้น โดยเฉพาะการเขียนเป็นสิ่งสำคัญที่ทุกคนให้ความสำคัญเป็นอย่างมาก หากเป็นข้อสอบข้อเขียนนักเรียนจะมีความระมัดระวังในเรื่องของการใช้ภาษาเป็นอย่างมาก ด้วยหลักการ ประสบการณ์และวิธีคิดของนักเรียนแต่ละคนมีความแตกต่างกันสามารถนำมาประยุกต์รวมกันในชิ้นงานกลุ่มส่งผลให้ผลงานการเขียนพัฒนาขึ้น อีกทั้ง นักเรียนที่เรียนเก่งและเรียนระดับปานกลางเมื่อผ่านกระบวนการจัดกิจกรรมแบบใช้สื่อประสม ทำให้ความสามารถในการเขียนสูงขึ้นจึงทำให้ผลการเปรียบเทียบความในการเขียนหลังเรียนสูงกว่าก่อนเรียนอย่างมีนัยสำคัญ ทางสถิติที่ระดับ.05

3. ความพึงพอใจของนักเรียนที่มีต่อการจัดกิจกรรมแบบใช้สื่อประสม พบว่าความพึงพอใจต่อการจัดกิจกรรมการเรียนรู้โดยใช้กิจกรรมการเรียนรู้แบบใช้สื่อประสม ชั้นประถมศึกษาปีที่ 5 มีความพึงพอใจอยู่ในระดับ “มาก” ค่าเฉลี่ย ()เท่ากับ 4.51 และมีส่วนเบี่ยงเบนมาตรฐาน (S.D.) เท่ากับ 0.38 หมายความว่าการพัฒนาผลสัมฤทธิ์ทางการเรียนรู้เรื่องการอ่านและการเขียนคำพื้นฐานของนักเรียนชั้นประถมศึกษาปีที่5 โดยใช้กิจกรรมการเรียนรู้ร่วมกับสื่อประสม โดยรวมอยู่ในระดับมาก หมายความว่านักเรียนที่เรียนเรื่องการเขียนคำพื้นฐานภาษาไทย โดยใช้กิจกรรมการเรียนรู้ใช้สื่อประสมของนักเรียนชั้นประถมศึกษาปีที่ 5 ที่ผู้วิจัยสร้างขึ้นสามารถทำให้นักเรียนเขียนภาษาไทยได้ดีและมีความสนุกสนานในการร่วมกิจกรรมการเรียนรู้และมีสื่อนวัตกรรมทางการศึกษาที่สอดคล้องกับสภาพท้องถิ่น การพัฒนาให้มีความหลากหลายในการจัดกิจกรรมและสร้างสรรค์สื่อนวัตกรรมที่ตามวัยของผู้เรียน เช่นรูปเล่มที่มีความสวยงาม อ่านง่ายชัดเจน มีภาพการ์ตูนประกอบแต่ละแบบฝึกเป็นสิ่งสำคัญ มีการส่งเสริมให้นักเรียนได้ฝึกซ้ำ ย้ำ ทวน เพื่อให้เกิดความรู้และความจำที่ดีเพื่อให้นักเรียนได้ร่วมกันคิดร่วมกันทำร่วมกันเรียนรู้ โดยเฉพาะคนเก่งและคนปานกลางจะคอยช่วยเหลือและฝึกฝนคนอ่อนให้เกิดการเรียนรู้ไปพร้อม ๆ กัน

จากเหตุผลดังกล่าว ส่งผลให้ผู้เรียนมีความพึงพอใจต่อการจัดกิจกรรมการเรียนรู้โดยใช้กิจกรรมการเรียนรู้แบบ ชั้นประถมศึกษาปีที่ 5 โดยใช้กิจกรรมการเรียนรู้โดยใช้สื่อประสมสอดคล้องกับงานวิจัยของ Malithong, K. (2000 : 6 - 7) กล่าวว่า สื่อประสม หมายถึงการนำสื่อหลาย ๆ ประเภท มาใช้ร่วมกันทั้งวัสดุ อุปกรณ์และวิธิีการเพื่อให้เกิดประสิทธิภาพและประสิทธิผลสูงสุดในการเรียน การสอน โดยการใช้สื่อแต่ละอย่างตามลำดับขั้น ตอนของเนื้อหาและในปัจจุบันมีการนำคอมพิวเตอร์ มาร่วมด้วยเพื่อการผลิตหรือการควบคุมการทา งานของอุปกรณ์ต่าง ๆ ในการเสนอข้อมูลทั้งตัวอักษร ภาพกราฟิก ภาพถ่าย ภาพเคลื่อนไหวแบบวีดิทัศน์และเสียง และระหว่างนักเรียนกับครู สมาชิกทุกคน มีโอกาสคิด พูดและแสดงออก แสดงความคิดเห็นลงมือกระทำอย่างเท่าเทียมกัน รู้จักรับฟัง ความคิดเห็นของผู้อื่น การร่วมกันคิด การระดมความคิด นำข้อมูลที่ได้มาพิจารณาด้วยกัน เพื่อหาคำตอบที่เหมาะที่สุด ทำให้นักเรียนเกิดความพึงพอใจในการเรียนรู้ จึงสรุปได้ว่าการพัฒนาความสามารถการเขียนคำพื้นฐานภาษาไทย โดยใช้กิจกรรมการเรียนรู้แบบใช้สื่อประสม ชั้นประถมศึกษาปีที่ 5 ควบกับแผนการจัดการเรียนรู้ ที่ผู้วิจัยสร้างขึ้นเป็นนวัตกรรมที่สามารถทำให้ผู้เรียน มีผลสัมฤทธิ์ทางการเรียนสูงขึ้นและบรรลุผลตามจุดมุ่งหมายที่กำหนดไว้

**ข้อเสนอแนะ**

**ข้อเสนอแนะเพื่อทำการวิจัยครั้งต่อไป**

1. ควรมีงานวิจัยเพื่อพัฒนาความสามารถทั้งด้านการอ่าน และเขียนคำพื้นฐานภาษาไทย โดยใช้กิจกรรมการเรียนรู้แบบใช้สื่อประสมเนื้อหารายวิชาต่างๆ

2. ควรมีงานวิจัยเพื่อพัฒนาความสามารถในการเขียนคำพื้นภาษาไทย โดยใช้กิจกรรมการเรียนรู้ร่วมกับประสมกับกลุ่มตัวอย่างในระดับ ช่วงชั้นอื่น ๆ และเนื้อหาอื่น ๆ

**Reference**

Malithong, K. (2000). *Educational Technology and Innovation*. Bangkok : Chulalongkorn University.

Ministry of Education. (2008). Basic Education Core Curriculum 2008. Bangkok : Ministry of Education

Ministry of Education. (2008). *Handbook of learning management for Thai language learning subjects. According to the Basic Education Core Curriculum, 2008*. Bangkok : Shipping and Parcel Printing Organization.

Office of the Basic Education Commission. (2004) . *Report on the synthesis of concepts and teaching methods that promote critical thinking skills. Group learning Thai language*. Bangkok : Agricultural Cooperative Assembly of Thailand Printing House.

Rodpothong, S. (1988) " "Computer curriculum in secondary education " *Journal of Education Studies*. 17(3) : 8.

Worakam, P. (2015). *Educational research*. (7th ed). Maha Sarakham : Taxila Printing.

1. Rajabhat Maha Sarakham university, Email- 638210180207@rmu.ac.th [↑](#footnote-ref-1)
2. Rajabhat Maha Sarakham university, Email- 638210180207@rmu.ac.th [↑](#footnote-ref-2)
3. Rajabhat Maha Sarakham university, Email- 638210180207@rmu.ac.th [↑](#footnote-ref-3)
4. มหาวิทยาลัยราชภัฏมหาสารคาม, Email- 638210180207@rmu.ac.th [↑](#footnote-ref-4)
5. มหาวิทยาลัยราชภัฏมหาสารคาม, Email- 638210180207@rmu.ac.th [↑](#footnote-ref-5)
6. มหาวิทยาลัยราชภัฏมหาสารคาม, Email- 638210180207@rmu.ac.th [↑](#footnote-ref-6)